open-index/open-wikipedia-markdown huggingface dataset:
Τα 201 καναρίνια

***Τα 201 καναρίνια*** είναι ο τίτλος μιας κινηματογραφικής ταινίας ελληνικής παραγωγής του 1964 σε σκηνοθεσία Γρηγόρη Γρηγορίου. Η παραγωγή έγινε από την Paris Film και η διανομή από την Καραγιάννης - Καρατζόπουλος. Στην ταινία πρωταγωνιστούν οι Χάρρυ Κλυνν, Έρρικα Μπρόγερ, Ματίνα Καρρά και Τέλης Ζώτος.

## Πλοκή

Η Λίλα είναι σπουδάστρια μουσικής και ζει μαζί με τον θείο της. Ο ερωτικός της σύντροφος πηγαίνει να τη ζητήσει σε γάμο μα μαθαίνει πως είναι απένταρη επειδή ο θείος της της έφαγε την περιουσία. Εκείνος αναγκάζεται να φύγει για την Αγγλία προκειμένου να βρει λεφτά, και η κοπέλα προσλαμβάνεται ως πιανίστα από μια ιδιόρρυθμη γεροντοκόρη που θέλει να της παίζουν πιάνο συνέχεια προκειμένου να κελαηδούν συνεχώς τα 201 καναρίνια της. Θα την πάρει υπό την προστασία της και θα την βοηθήσει να πάρει πίσω την περιουσία της από τον θείο της. Ο φίλος της κοπέλας θα την επισκεφθεί στο σπίτι που μένει με την εκκεντρική γεροντοκόρη και θα ανακαλύψει πως ο παλιός έρωτάς της δεν ήταν άλλος από τον πατέρα του νεαρού. Η γεροντοκόρη θα πεθάνει από την συγκινητική αυτή αποκάλυψη και θα την κληρονομήσει η κοπέλα.

## Διανομή ρόλων

## Κυκλοφορία
Η ταινία στην πρώτη της προβολή έκοψε 24.772 εισιτήρια και έλαβε την 75η θέση σε σύνολο 92 ταινιών.

## Παραπομπές


## Βιβλιογραφικές πηγές
* *Γρηγόρης Γρηγορίου*, εκδ. Αιγόκερως, Αθήνα, 1996, σελ.116-118
* Γιάννης Σολδάτος, *Ιστορία του Ελληνικού Κινηματογράφου*, τομ.Δ', εκδ. Αιγόκερως, 1991

## Εξωτερικοί σύνδεσμοι
* 
* ''Τα 201 Καναρίνια'' στην Ταινιοθήκη της Ελλάδας

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Όταν ξυπνά το παρελθόν

Το ***Όταν ξυπνά το παρελθόν*** είναι ελληνική δραματική ταινία του 1962, σε σκηνοθεσία Γρηγόρη Γρηγορίου και σε παραγωγή Νόβακ Φιλμ.

## Πλοκή

Μια νεαρή δασκάλα είναι ερωτευμένη με ένα φέρελπι διπλωμάτη. Όμως δυο φορές ο έρωτάς τους ναυαγεί: την πρώτη διότι η μητέρα του θέλει να τον στείλει στο Λονδίνο για σπουδές και τη δεύτερη, παντρεμένος πια εκείνος και με άρρωστο παιδί και η παλιά του αγαπημένη δασκάλα του παιδιού του, τη δεύτερη φορά η γυναίκα του μαθαίνει πως ξαναφούντωσε το αίσθημά τους και θα τους απειλήσει με αποκάλυψη της σχέσης τους. Τελικά μετά από χρόνια ξανασμίγουν οριστικά οι δύο αγαπημένοι.

## Διανομή ρόλων

* Αντιγόνη Βαλάκου - Έλσα Βελλίδη**'
* [[Ανδρέας Μπάρκουλης]] - Στέφανος Γαΐτης / Στέφανος Στάϊκος**'
* Μιράντα Μυράτ - κυρία Σοφία**
* Καίτη Πάνου - Τζόαν Στάϊκου
* Μαίρη Ευαγγέλου - μικρή Λίζα Στάϊκου
* Δημήτρης Καλλιβωκάς - Ντίνος Στεργίδης
* Αθηνά Μιχαηλίδου - μητέρα Στέφανου Γαΐτη
* Διονυσία Ρώη - θεία Στέφανου Γαΐτη

## Παρατηρήσεις
Ο ίδιος ο σκηνοθέτης θυμάται για αυτήν την ταινία του, «Η εμπορική εκμετάλλευση της ταινίας, παιδαριώδης. Παίχτηκε σε κάποιο σινεμαδάκι στο τέρμα της οδού Πατησίων, χωρίς στοιχειώδη διαφήμιση, και, όπως ήταν αναμενόμενο, τα εισιτήρια, ελάχιστα.

## Παραπομπές


## Βιβλιογραφικές πηγές
*Γρηγόρης Γρηγορίου, εκδ. Αιγόκερως, Αθήνα, 1996, σελ.109,111
## Εξωτερικοί σύνδεσμοι
*
*Ταινιοθήκη της Ελλαδαςhttps://web.archive.org/web/20171109051245/http://www.tainiothiki.gr/v2/filmography/view/1/1728

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1962
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Νόβακ Φιλμ
Κατηγορία:Ελληνικές ασπρόμαυρες ταινίες
Θύελλα στο φάρο

Το ***Θύελλα στο φάρο*** είναι Ελληνική κινηματογραφική ταινία του 1950 σε σκηνοθεσία Γρηγόρη Γρηγορίου.

## Πλοκή

Ένας φαροφύλακας ζει με την κόρη του και εγκαταλειμμένος από τη γυναίκα του σε έναν απομονωμένο φάρο. Στην ζωή τους εισβάλλει ένας λαθρεπιβάτης ναυαγός, τον οποίο θα ερωτευτεί η ο κόρη του φαροφύλακα. Εκείνη θα δείξει μια φωτογραφία της μητέρας της στον ναυαγό και εκείνος θα αναγνωρίσει τη γυναίκα που άθελά του σκότωσε αντί για τον εραστή της ο οποίος είχε προηγουμένως βιάσει τη δεύτερη κόρη της –παιδί δεύτερο του φαροφύλακα και αγαπημένη του ναυαγού– και στη συνέχεια παραδίδεται στην αστυνομία. Τελικά, η έρευνα που διεξάγεται στον Πειραιά αποκαλύπτει τον αληθινό ένοχο του φόνου: ήταν ο πρώην εραστής της γυναίκας του φαροφύλακα.

## Διανομή ρόλων

* Λυκούργος Καλλέργης - Φαροφύλακας
* Ίντα Χριστινάκη - Χρύσα Μπόχαλη**'
* [[Ντίνος Δημόπουλος]] - Ανδρέας Μαρέλης**'
* Μίμης Φωτόπουλος - Μεμάς**
* Θόδωρος Μορίδης
* Άννα Παϊταζή
* Ρίκα Γαλάνη
* Σίμος Τσαπνίδης
* Κώστας Μπάκας
* Τάκης Καραβασίλης

## Παραγωγή
Τα γυρίσματα της ταινίας ξεκίνησαν τον Σεπτέμβριο του 1949 και ολοκληρώθηκαν τον Ιανουάριο του 1950. 

Το σενάριο είχε σαν πηγή έμπνευσής του μια ιστορία από ένα αναγνωστικό της Β΄ Δημοτικού, όπου μια ομάδα παιδιών με μια βάρκα επισκέπτονται έναν φάρο στον οποίο είναι ένας φαροφύλακας ο καπεταν-Μπόχαλης. Αυτός ο γερο-ναυτικός έχει αφιερώσει τη ζωή του στο να βοηθά άλλους ναυτικούς.

Στη διάρκεια των γυρισμάτων της ταινίας ήλθε να τα παρακολουθήσει και ο Ζαν Κοκτώ που την ίδια περίοδο επισκέφθηκε την Ελλάδα. Του έκαναν εντύπωση οι «πρωτόγονες» συνθήκες γυρισμάτων της ταινίας (έλλειψη ηχομόνωσης, διακοπές ρεύματος) κι ό ίδιος σχολίασε, «Μα εσείς ανακαλύπτετε τον κινηματογράφο από την αρχή…». Ο ίδιος σκηνοθέτης αργότερα διαπίστωσε ελλείψεις και κενά στην ταινία: κακοτυπωμένη κόπια, κακή εργαστηριακή επεξεργασία των ηχητικών εφέ και αναφομοίωτες επιρροές από ιταλικό νεορεαλισμό, αμερικάνικο θρίλερ, γαλλικό ψυχολογικό δράμα και αστυνομικό φιλμ. 

## Υποδοχή
Η ταινία έλαβε στην πρώτη της προβολή 46.414 εισιτήρια και έλαβε την 6η θέση σε σύνολο 13 ταινιών.

## Παραπομπές


## Βιβλιογραφία
* Γρηγόρης Γρηγορίου, εκδ. Αιγόκερως, Αθήνα, 1996, σσ. 86-89
* Γρηγορης Γρηγορίου: Μνήμες σε άσπρο μαύρο Ι Τα ηρωικά χρόνια,εκδ. Αιγόκερως, Αθήνα, 1988, σσ. 80-96
* Γιάννης Σολδάτος: Ιστορία του Ελληνικού Κινηματογράφου, τόμ. Δ', εκδ. Αιγόκερως, 1991
## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1950
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες παραγωγής Ανζερβός
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Αργύρη Κουνάδη
Κατηγορία:Ταινίες σε σενάριο Γρηγόρη Γρηγορίου
Κατηγορία:Ελληνικές ασπρόμαυρες ταινίες
Κατηγορία:Ψυχολογικές δραματικές ταινίες
Μένων (αποσαφήνιση)

Το όνομα **Μένων** μπορεί να αναφέρονται:
* Μένωνας (μυθολογία), Τρώας πολεμιστής
*Μένων ο Θετταλός, που αναφέρεται στην «Κύρου Ανάβασι» του Ξενοφώντα.
*Μένων (διάλογος), Πλατωνικός διάλογος για το ίδιο πρόσωπο.
*Μένων (ιατρός), μαθητής του Αριστοτέλη που εξέδωσε την «Ιατρική συναγωγή» ή «Ιατρικά Μενώνια»

Κατηγορία:Αποσαφηνίσεις ονομάτων
Λίμνη Καϊάφα

Η **Λίμνη Καϊάφα** είναι λίμνη της Ελλάδος στην Πελοπόννησο, στην Ηλεία, στην λουτρόπολη Καϊάφα. Η λίμνη βρίσκεται δίπλα στην Θάλασσα, έχει ιαματικά νερά ενώ στα νερά γίνονται και αθλητικές δραστηριότητες όπως θαλάσσιο σκι. Διοικητικά ανήκει στην Ζαχάρω από την οποία απέχει πέντε (5) χιλιόμετρα.

Καλύπτει επιφάνεια 1500 στρεμμάτων, μήκος 3 χιλιόμετρα και βάθος 2 μέτρα. Μέσα στην λίμνη υπάρχει και το νησάκι της Αγίας Αικατερίνης και στις όχθες της η λουτρόπολη Καϊάφα.

Αποτελεί υδροβιότοπο, τον δεύτερο σπουδαίο στην ευρύτερη περιοχή του νομού Ηλείας μετά το οικοσύστημα του Εθνικού Πάρκου υγροτόπων Κοτυχίου Στροφυλιάς, περί τα 50 χλμ βορειότερα. Από την θάλασσα την χωρίζει τμήμα  πευκόφυτου δάσους,το οποίο επίσης φέρει το όνομα "**Στροφυλιά" **καθώς και ιδιαίτεροι σχηματισμοί αμμοθινών. Το οικοσύστημα έχει υποστεί μεγάλες καταστροφές εξ αιτίας των σκουπιδιών,της παράνομης λαθροθηρίας, που έχει πάρει ανεξέλεγκτες διαστάσεις,τις παράνομης υλοτόμησης και των αθλητικών δραστηριοτήτων που γίνονται στην λίμνη.

Η λίμνη πιστεύεται ότι δημιουργήθηκε το 6ο περίπου αιώνα μ.Χ μετά από μεγάλο σεισμό.

## Προστατευόμενη τοποθεσία
Η Λίμνη Καϊάφα είναι προστατευόμενη τοποθεσία του δικτύου Natura 2000 με κωδικό GR2330005. Η χλωρίδα της λίμνης περιλαμβάνει πυκνά κοινά καλάμια, το απειλούμενο είδος Κλάδιο ο μαρίσκος («*κοψιάς»*) και Scirpetum maritimi. Αποτελεί χώρο αναπαραγωγής για τις χελώνες καρέτα καρέτα. Στην πανίδα περιλαμβάνονται νερόφιδα, μεσογειακές χελώνες, γραμμωτές νεροχελώνες, στικτές νεροχελώνες,  ρινόλοφοι (Rhinolophus mehelyi), κ.α.

## Συλλογή φωτογραφιών

Αρχείο:Λίμνη Καιάφα.jpeg|Άποψη της Λίμνης Καϊάφα.
Αρχείο:Λίμνη "Καιάφα".jpg
Αρχείο:ΛΙΜΝΗ ΚΑΙΑΦΑ ΑΑ.jpg


## Παραπομπές


Κατηγορία:Λίμνες του νομού Ηλείας
Κατηγορία:Αλφειός
Κατηγορία:Γεωγραφικοί σχηματισμοί της Ηλείας
Κατηγορία:Γεωγραφικοί σχηματισμοί της Δυτικής Ελλάδας
Θεραπειό Έβρου

Το **Θεραπειό** είναι οικισμός της Θράκης στην Περιφερειακή Ενότητα Έβρου.

## Γεωγραφικά - ιστορικά στοιχεία
To Θεραπειό βρίσκεται κοντά στα σύνορα με τη Βουλγαρία, στην αριστερή όχθη του ποταμού Άρδα, σε υψόμετρο 70 μέτρα ενώ είναι ανάμεσα στα χωριά Μηλιά προς τα δυτικά και Κόμαρα στα ανατολικά. Ανήκει στο Δήμο Ορεστιάδας (πρώην Δήμο Τριγώνου).

Είναι ένα από τα παλιά χωριά των ντόπιων κατοίκων της περιοχής του βορείου Έβρου. Γνωστό ως *Σαριγιάρ*, συναντιέται για πρώτη φορά σε ένα βακουφικό έγγραφο του σουλτάνου Μουράτ Β', του Α' μισού του 15ου αιώνα, η ύπαρξή του όμως είναι πολύ πρωιμότερη.

### Προέλευση ονόματος
Η ονομασία του χωριού προέρχεται από το γεγονός ότι πολύ παλιότερα, οι χριστιανοί έκαιγαν τα ξύλα, ξάπλωναν επάνω στην στάχτη και θεραπεύονταν. Ακόμη , κοντά στο Θεραπειό, μέσα στο ποτάμι, υπήρχε μια πηγή που κάθε χρόνο το δεκαπενταύγουστο ανάβλυζε θερμό ιαματικό νερό.

## Απογραφή

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Μπάμπης Χολίδης

Ο **Μπάμπης Χολίδης** (1 Οκτωβρίου 1956 - 26 Ιουνίου 2019) ήταν Έλληνας αθλητής. Υπήρξε από του σημαντικότερους αθλητές της Ελληνορωμαϊκής πάλης στην κατηγορία των 57 κιλών.

## Βιογραφικό
Ο Μπάμπης Χολίδης γεννήθηκε στο Καζακστάν την 1 Οκτωβρίου το 1956. Το 1968 έκανε τα βήματα στο άθλημα της πάλης. Είχε λάβει μέρος σε τέσσερις Ολυμπιάδες (1976-Μόντρεαλ,1980-Μόσχα, 1984-Λος Άντζελες, 1988-Σεούλ) και είχε κατακτήσει 2 ολυμπιακά μετάλλια. Το πρώτο χάλκινο μετάλλιο το 1984 αφού στον ημιτελικό αντιμετώπισε τον Ιάπωνα Μασάκι Έτο, ο οποίος ήταν ξεκούραστος καθώς είχε περάσει άνευ αγώνα. Αντίθετα ο Χολίδης νωρίτερα είχε παίξει και αποκλείσει τον Σουηδό Λιούνγκμπεκ. Ο Έλληνας παλαιστής προηγήθηκε με 6-0 στα σημεία, έδειχνε να κυριαρχεί έναντι του αντιπάλου του, όμως όταν η κούραση του ήταν εμφανής και ο Ιάπωνας ισοφάρισε σε 6-6 και με βάσει τους τότε κανονισμούς πήρε την πρόκριση για τον τελικό, καθώς είχε κατακτήσει τελευταίος καλύτερα σημεία. Ο Χολίδης στον μικρό τελικό επικράτησε του Ρουμάνου Νικολάε Ζαμφίρ. Το 1988 στην Σεούλ ήταν ο σημαιοφόρος της ελληνικής αποστολής. Στη διοργάνωση η κλήρωση στο γκρουπ ήταν δύσκολη καθώς προερχόταν και από εγχείρηση στο γόνατο του. Ο Αλεξάντερ Τσεστάκοφ τον είχε κερδίσει εύκολα λίγους μήνες πριν στο Ευρωπαϊκό πρωτάθλημα, αλλά αυτή τη φορά ο Έλληνας αθλητής τον νίκησε. Ακολούθως υπέταξε τους Λιούνγκμπεκ, Αμάντο και Χο, όμως έχασε στα ημιτελικά από τον Βούλγαρο Μπάλοφ. Στον μικρό τελικό, ο Χολίδης επικράτησε με 6-1 στα σημεία του Κινέζου Ζαν Λινγκ και πήρε το χάλκινο μετάλλιο. Το μετάλλιο του ήταν το μοναδικό της ελληνικής αποστολής στην ολυμπιάδα.

Από το 1998 μέχρι και το 2000 υπήρξε προπονητής της εθνικής ομάδας ανδρών μαζί με τον Δημήτρη Θανόπουλο και τον Αριστείδη Γρηγοράκη. Ξεκίνησε την προπονητική καριέρα το 1989 στον Άτλαντα Καλλιθέας και το 1990 ήταν στην εθνική ομάδα παίδων. Το 1996 οδήγησε τον Γιώργο Ποζίδη στους Ολυμπιακούς Αγώνες της Ατλάντα.

Έπειτα από απόφαση του Δήμου Αχαρνών και της Γενικής Γραμματείας Αθλητισμού, το κλειστό γυμναστήριο της περιοχής προς τιμήν του ονομάστηκε Δημοτικό Γυμναστήριο Αχαρνών Ολυμπιονίκης "Μπάμπης Χολίδης".

Πέθανε στις 26 Ιουνίου 2019, σε ηλικία 62 ετών, από ανακοπή καρδιάς. Τον Μπάμπη Χολίδη αποχαιρέτησε και η Ομοσπονδία Πάλης.

## Τίτλοι
* Πανελλήνια Πρωταθλήματα: 1ος (1971, 1972)
* Παγκόσμια Πρωταθλήματα: 3ος (1978, 1986)
* Παγκόσμια Κύπελλα: 3ος (1982), 2ος (1983), 1ος (1985)
* Ευρωπαϊκά Πρωταθλήματα: 2ος (1983, 1986), 3ος(1976)
* Ολυμπιακοί Αγώνες: 3ος (1984, 1988)
* Super Champion: 1ος (1985)
* Μεσογειακοί Αγώνες: 1ος (1975, 1979)

## Παραπομπές


## Εξωτερικοί σύνδεσμοι
* 

Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Μιλτιάδης Περαιβός

Ο **Μιλτιάδης Περαιβός** ήταν Κρητικός αγωνιστής. Έδρασε κατά την Κρητική Επανάσταση της περιόδου 1866-69. Σκοτώθηκε πολεμώντας στη μάχη της επαρχίας Αγίου Βασιλείου σε θέση κοντά στα χωριά Κισσός και Δουμαεργιό, στις 9 Δεκεμβρίου 1868. Εκεί σκοτώθηκαν πολλοί εθελοντές και η μάχη εκείνη ήταν η δεύτερη (μετά το Ολοκαύτωμα του Αρκαδίου) πολύνεκρη συμφορά για την Κρητική Επανάσταση. 

## Παραπομπές


## Πηγές
**Μεγάλη Ελληνική Εγκυκλοπαίδεια*, τόμος ΙΘ΄, σελ. 930.

Κατηγορία:Κρητικοί οπλαρχηγοί
Μαχμούτ Α΄ (Σελτζούκος σουλτάνος)

Ο **Μαχμούτ Α΄** (1088 - 1094), Σουλτάνος της Αυτοκρατορίας των Σελτζούκων (1092 - 1094) ήταν γιος και διάδοχος του Μαλίκ Σαχ Α΄. Δεν μπόρεσε να κερδίσει τον έλεγχο στην μεγάλη αυτοκρατορία, που είχαν δημιουργήσει ο πατέρας του και ο παππούς του Αλπ Αρσλάν, με αποτέλεσμα την κατάρρευσή της. Η μητέρα του Μαχμούτ Α΄, η Τουρκάν Χατούν προσπάθησε να εξασφαλίσει τη διαδοχή τού θρόνου για τον τετράχρονο γιο της, που ανακηρύχτηκε σουλτάνος στη Βαγδάτη. Ο μεγαλύτερος γιος του Μαλίκ Σαχ Α΄, ο Μπερκιαρούκ ανακηρύχτηκε επίσης αυτοκράτορας· οι στρατοί των δυο διεκδικητών αδελφών συναντήθηκαν κοντά στο Χαμαντάν, όπου ο στρατός του Μπερκιαρούκ νίκησε και κατέλαβε την πρωτεύουσα Ισφαχάν. Μετά την ήττα αυτή, ο Μαχμούτ Α΄ και η μητέρα του δολοφονήθηκαν από την οικογένεια του μεγάλου Πέρση βεζίρη Νιζάμ αλ-Μουλκ.  

Μετά το θάνατο του Μαλίκ Σαχ Α΄, η Αυτοκρατορία των Σελτζούκων διασπάστηκε σε διάδοχα κράτη. Πολλοί τοπάρχες και εμίρηδες, είτε συνδεόταν με τον σουλτάνο των Μεγάλων Σελτζούκων είτε όχι, επιχειρούσαν να φτιάξουν τα δικά τους κράτη. Ο Μαχμούτ Α΄ έγινε σουλτάνος του πυρήνα της παλαιάς αυτοκρατορίας. Τον Μαλίκ Σαχ Α΄ διαδέχθηκε στην Ανατολία ο (3ος εξάδελφός του) Κιλίτζ Αρσλάν Α΄ και στη Συρία ο (αδελφός του) Τουτούς· όλοι αυτοί αυτονομήθηκαν από τον σουλτάνο. Η έλλειψη ενότητας μεταξύ των Σελτζουκικών ηγεμονιών επέτρεψε λίγο αργότερα στην Α΄ Σταυροφορία (1096 - 1099) την απροσδόκητη επιτυχία της. Παρόλο που η βασιλεία του ήταν σύντομη ο Μαχμούτ Α΄ κυβέρνησε με σιδερένια γροθιά το εναπομείναν μετά τις αποσκιρτήσεις κράτος του.

## Παραπομπές


## Πηγές
*Asbridge, Thomas S., The Crusades: The Authoritative History of the War for the Holy Land, (Harper Collins, 2010)
*Asbridge, Thomas S., The First Crusade: A New History, (Oxford University Press, 2004)

Κατηγορία:Σελτζούκοι Σουλτάνοι
Βόλφγκανγκ Λάτσιους

Ο **Βόλφγκανγκ Λατς** (Wolfgang Laz), γνωστότερος με το εκλατινισμένο του όνομα **Λάτσιους** (Wolfgang Lazius,  31 Οκτωβρίου 1514 – 19 Ιουνίου 1565), ήταν Αυστριακός ουμανιστής που εργάστηκε ως χαρτογράφος, ιστορικός και γιατρός.

## Βιογραφία
Γεννήθηκε στη Βιέννη και στην αρχή σπούδασε ιατρική. Έγινε καθηγητής της ιατρικής σχολής του πανεπιστημίου της Βιέννης το 1541. Στη συνέχεια ανέλαβε φύλακας των συλλογών του Αυτοκράτορα και επίσημος ιστορικό του Αυτοκράτορα Φερδινάνδου Α΄. Με εκείνη την ιδιότητα, συνέγραψε αρκετά ιστορικά έργα και έκανε πολλά ταξίδια, με σκοπό να συλλέξει (και μερικές φορές να κλέψει) έγγραφα από μονές και άλλες βιβλιοθήκες. Επιμελήθηκε χάρτες της Αυστρίας, της Βαυαρίας, της Ουγγαρίας και της Ελλάδας. Το έργο του *Typi chorographici provinciarum Austriae* (1561) θεωρείται μερικές φορές από τους αρχαιότερους ιστορικούς άτλαντες.

## Παραπομπές


## Εξωτερικοί σύνδεσμοι
* 
*   
* 

Κατηγορία:Αυστριακοί ιστορικοί
Κατηγορία:Αυστριακοί ιατροί
Κατηγορία:Αυστριακοί χαρτογράφοι
Μαχμούτ Β΄ (Σελτζούκος σουλτάνος)

Ο **Μαχμούτ Β΄** (περί το 1105 - 1131), Σουλτάνος των Σελτζούκων της Βαγδάτης (1118 - 1131) ήταν γιος και διάδοχος του Μουχάμαντ Α΄ των Μεγάλων Σελτζούκων. Την εποχή που ο Μαχμούτ Β΄ έγινε στην ουσία κυβερνήτης στο Ιράκ και την Περσία ήταν μόλις 14 ετών. Η βασιλεία του Μαχμούτ Β΄ σημαδεύτηκε από αυξανόμενη αναρχία, πολυάριθμοι τοπικοί εμίρηδες που είχαν καταπιεστεί από τον πατέρα του στο παρελθόν αγωνίζονταν να ξανακερδίσουν την ανεξαρτησία των περιοχών τους.

## Σύγκρουση με τον θείο του Αχμέτ Σαντζάρ

Τα πρώτα χρόνια της βασιλείας του Μαχμούτ Β΄ ο υποτελής Κακουγίδης βασιλιάς της Περσίας Γκαρσάσπ Β΄ που ήταν ευνοούμενος του πατέρα του Μουχάμαντ Α΄ έπεσε σε δυσμένεια. Η δυσφήμηση στο πρόσωπο του μεγάλωσε σταδιακά σε τόσο μεγάλο βαθμό που ο Μαχμούτ Β΄ διέταξε μία στρατιωτική δύναμη να πάει στο Γιαζντ να τον συλλάβει, ο Γκαρσάσπ Β΄ φυλακίστηκε στο Τζιμπάλ, το Γιαζντ παραχωρήθηκε σε έναν βασιλικό οινοχόο. Ο Γκαρσάσπ Β΄ δραπέτευσε ωστόσο, επέστρεψε στο Γιαζντ και ζήτησε προστασία από τον θείο αντίπαλο του Μαχμούτ Αχμέτ Σαντζάρ, η σύζυγος του Γκαρσάσπ ήταν αδελφή του Αχμέτ.

Ο Γκαρσάσπ Β΄ παρότρυνε τον Αχμέτ Σαντζάρ να επιτεθεί στις περιοχές του Μαχμούτ Β΄ στην κεντρική Περσία και του έδωσε λεπτομερείς οδηγίες πως να νικήσει τον Σουλτάνο ανεψιό του. Ο Αχμέτ Σαντζάρ δέχτηκε, προχώρησε με τον στρατό του δυτικά όπου με άλλους πέντε βασιλείς αντιμετώπισε τον Μαχμούτ Β΄ στο Μαρκάζι. Οι βασιλείς που βοήθησαν τον Αχμέτ και τον Γκαρσάσπ ήταν ο Εμίρης του Σιστάν, ο Σάχης των Χωρεσμίων και άλλοι δύο ανώνυμοι βασιλείς. Μετά την μεγάλη νίκη ο Γκαρσάσπ Β΄ αποκαταστάθηκε και πήρε πίσω τα εδάφη του. Ο Αχμέτ Σαντζάρ προχώρησε μέχρι τη Βαγδάτη όπου ο Μαχμούτ Β΄ είχε παντρευτεί μία από τις κόρες του και έγινε διάδοχος του θείου του, τον ανάγκασε να εγκαταλείψει τις στρατηγικές περιοχές στην βόρεια Περσία.

## Η εξέγερση του αδελφού του Μεσούντ

Ο μικρότερος αδελφός του Μεσούντ επαναστάτησε εναντίον του (1120), ο εμφύλιος που ακολούθησε τελείωσε τον επόμενο χρόνο χάρη στη μεσολάβηση του Ατάμπεη της Μοσούλης Ακ Σονκόρ Μπουρσουκί, ο Μεσούντ έλαβε χάρη. Ο Μαχμούτ Β΄ αναγνώρισε επίσημα την εξουσία του Ιμαντεντίν Ζενγκί στην Συρία και το βόρειο Ιράκ μετά την υποστήριξή του δεύτερου στην καταστολή της εξέγερσης του αλ-Μουσταρσίντ Χαλίφη της Βαγδάτης. Η εξέγερση ήταν στην ουσία ξεσηκωμός των Αράβων υπηκόων εναντίον της Τουρκικής Σελτζουκικής ελίτ που τους εξουσίαζε.
Ο Μαχμούτ πέθανε πρόωρα σε ηλικία 26 ετών (1131). Το θάνατό του ακολούθησε εμφύλιος πόλεμος μεταξύ του γιου του Δαυίδ, του ανιψιού του Μεσούντ και του μπέη Τογρούλ Β΄, ο άλλος του γιος Αλπ Αρσλάν ιμπν Μαχμούτ έγινε κυβερνήτης της Μοσούλης στο πλευρό του Ατάμπεη Ζενγκί.

## Παραπομπές
 		


## Πηγές

*Bosworth, C. E. (1968). "The Political and Dynastic History of the Iranian World (A.D. 1000–1217)". In Frye, R. N. (ed.). The Cambridge History of Iran, Volume 5: The Saljuq and Mongol periods. Cambridge: Cambridge University Press. 
*Bosworth, C. Edmund (1983). "ABŪ KĀLĪJĀR GARŠĀSP (II)". Encyclopaedia Iranica, Τόμος. I

Κατηγορία:Σελτζούκοι Σουλτάνοι
Μένων ο Θετταλός

Ο **Μένων** (; - 400 π.Χ.) ήταν μαθητής του Γοργία, μέλος του Σωκρατικού κύκλου και ένας από τους στρατηγούς του εκστρατευτικού σώματος του Κύρου του νεότερου εναντίον του αδελφού του Αρταξέρξη Β΄.  Αναφέρεται και στον ομώνυμο πλατωνικό διάλογο· ίσως η παρουσία του στην Αθήνα σχετίζεται με το επικείμενο στρατιωτικό εγχείρημα.
## Βιογραφία
Η προσωπικότητά του μας είναι γνωστή από το έργο του Ξενοφώντα «Κύρου Ανάβασις». Ο Ξενοφών περιγράφει τον Μένωνα ως φίλαρχο, φιλάργυρο, συκοφάντη και γενικά ως άνθρωπο φαύλο. Ο Πλάτων στο διαλογό του δεν του αποδίδει τέτοια ελαττώματα. Ο μόνος υπαινιγμός τον οποίον κάνει είναι ότι τον αποκαλεί «πατρικό φίλο» του βασιλιά των Περσών . Συμμετείχε στη μάχη στα Κούναξα. Μετά τη μάχη αυτή ο ανταγωνισμός του με τον Κλέαρχο οδηγησε άμεσα στη σύλληψη των αρχηγών των Ελλήνων με δόλιο τρόπο από τον Πέρση σατράπη Τισσαφέρνη και τον θάνατο του Κλεάρχου . Στάλθηκε αιχμάλωτος στην Περσική αυλή, όπου εκτελέστηκε ύστερα από κράτηση ενός έτους.

## Παραπομπές
 
Κατηγορία:Σοφιστές
Ιλχανάτο

Το **Ιλχανάτο** (σημαίνει "μικρό χανάτο"), επισήμως **Γη του Ιράν** και γνωστό στους Μογγόλους ως **Κράτος του Χολεγκού**, ήταν ένα χανάτο, αρχικά εξαρτημένο από τη Μογγολική Αυτοκρατορία και ύστερα ανεξάρτητο, το οποίο κυβερνήθηκε από το μογγολικό Οίκο των Χουλεγκού. Ιδρύθηκε τον 13ο αιώνα. Οι απαρχές του εδράζονται στις εκστρατείες του Τζένγκις Χαν στην Αυτοκρατορία των Χωρεσμίων στα 1219-1224, ενώ ιδρυτής του χανάτου ήταν ο εγγονός του, ο χάνος Χουλεγκού. Στην πλήρη του έκταση, το κράτος επεκτεινόταν σε περιοχές που περιελάμβαναν το μεγαλύτερο τμήμα του σημερινού Ιράν, Ιράκ, Τουρκμενιστάν, Αρμενίας, Αζερμπαϊτζάν, Γεωργίας, Τουρκίας, δυτικού Αφγανιστάν και νοτιοδυτικού Πακιστάν. 

Το Ιλχανάτο αρχικώς αγκάλιασε πολλές θρησκείες, αλλά ήταν ιδιαιτέρως ευνοϊκό στο Βουδισμό και το Χριστιανισμό. Μεταγενέστεροι ιλχανίδες ηγέτες, ξεκινώντας από τον Γαζάν το 1295, ενστερνίστηκαν το Ισλάμ.

## Ιλχανίδες

## Παραπομπές


Κατηγορία:Πρώην κράτη της Ασίας
Κατηγορία:Ιστορία του Ιράν
Ιλχανατο
Κατηγορία:Μογγολική Αυτοκρατορία
Ανατολικό Κοζάνης (αποσαφήνιση)

Με την ονομασία **Ανατολικό Κοζάνης** μπορεί να αναφερόμαστε στους παρακάτω οικισμούς:

* Ανατολικό Βερμίου Κοζάνης, οικισμός του δήμου Εορδαίας της περιφερειακής ενότητας Κοζάνης.
* Ανατολικό Καπνοχωρίου Κοζάνης, οικισμός του δήμου Κοζάνης της ομώνυμης περιφερειακής ενότητας.

## Δείτε επίσης
* Ανατολικό (αποσαφήνιση)

Κατηγορία:Αποσαφηνίσεις ελληνικών τοπωνυμίων
Ανατολικό (αποσαφήνιση)

Με την ονομασία **Ανατολικό** μπορεί να αναφέρονται:

* Ανατολικό, αυτός που έχει προσανατολισμό προς την ανατολή ή βρίσκεται σε περιοχή που βρίσκεται ανατολικά.
## Οικισμοί
; Σύγχρονοι οικισμοί
* Ανατολικό Θεσσαλονίκης, κωμόπολη του δήμου Δέλτα της περιφερειακής ενότητας Θεσσαλονίκης.

* Ανατολικό Βερμίου Κοζάνης, οικισμός του δήμου Εορδαίας της περιφερειακής ενότητας Κοζάνης.
* Ανατολικό Καπνοχωρίου Κοζάνης, οικισμός του δήμου Κοζάνης και της ομώνυμης περιφερειακής ενότητας.
* Ανατολικό Μεσσηνίας, οικισμός του δήμου Δυτικής Μάνης της περιφερειακής ενότητας Μεσσηνίας.
; Καταργημένοι οικισμοί
* Ανατολικό Λαδικό Φθιώτιδας, πρώην οικισμός της κοινότητας Βασιλικών του νομού Φθιώτιδος και Φωκίδος καταργημένος το 1928.

## Δείτε επίσης
* Ανατολικό Κοζάνης (αποσαφήνιση)
* Ανατολή (αποσαφήνιση)

## Σημειώσεις


Κατηγορία:Αποσαφηνίσεις ελληνικών τοπωνυμίων
Ανατολική (αποσαφήνιση)

Με την ονομασία **Ανατολική** μπορεί να αναφερόμαστε:

## Οικισμοί
* Ανατολική Μηλίτσα Μεσσηνίας, οικισμός του δήμου Μεσσήνης της περιφερειακή ενότητας Μεσσηνίας.
* Ανατολική Φραγκίστα Ευρυτανίας, οικισμός του δήμου Αγράφων της περιφερειακής ενότητας Ευρυτανίας.

; Καταργημένοι οικισμοί
* Ανατολική Τραγάνα Κορινθίας, πρώην οικισμός του δήμου Σικυώνος του νομού Κορινθίας που καταργήθηκε το 2001.

## Δείτε επίσης
* Ανατολικό (αποσαφήνιση)
* Ανατολή (αποσαφήνιση)

Κατηγορία:Αποσαφηνίσεις ελληνικών τοπωνυμίων
Εσρώμ

Ο **Εσρώμ** ή Εσρών, είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο **Εσρώμ** φέρεται ως γιος του Φαρές, πατέρας του Αράμ, ή Ιωράμ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

## Παραπομπές


## Πηγές
* Ευαγγέλιο κατά Ματθαίον. Κεφ. 1:1-17

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Ευαγγέλιο κατά Ματθαίον
Νικόλαος Κουμανιώτης

Ο **Νικόλαος Κουμανιώτης** ήταν Έλληνας πολιτικός.

Καταγόμενος από το χωριό Κούμανι του νομού Αχαΐας, όπου από την γύρω περιοχή διατηρούσε την κύρια εκλογική του δύναμη κι εκλεγόταν βουλευτής της επαρχίας Πατρών υποστηρίζοντας τον Κωλλέτη. Είχε εκλεγεί βουλευτής στις εκλογές του 1879, στις εκλογές του 1881 με 4947 ψήφους, στις εκλογές του 1885 και στις εκλογές του 1887. Το 1906 διορίστηκε νομάρχης Αχαΐας.

Απεβίωσε το 1909.

## Παραπομπές


## Πηγές
Κώστας Τριανταφύλλου, *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμμα Κουμανιώται

Κατηγορία:Βουλευτές Πατρών
Κατηγορία:Νομάρχες Αχαΐας
Κατηγορία:Βουλευτές Αχαΐας-Ήλιδος
Ηλίας Κυριακόπουλος

Ο **Ηλίας Κυριακόπουλος**, (8 Νοεμβρίου 1903 – 1976) ήταν Έλληνας πανεπιστημιακός, νομικός, συγγραφέας και πολιτικός.

Γεννήθηκε στην Πάτρα και σπούδασε νομικά στη Χαϊδελβέργη και στο Μόναχο. Επιστρέφοντας στην Ελλάδα έγινε υφηγητής της Ανωτάτης Εμπορικής Αθήνας και έπειτα υφηγητής συνταγματικού δικαίου στη Νομική Σχολή Αθηνών, έκτακτος καθηγητής στο Αριστοτέλειο Πανεπιστήμιο Θεσσαλονίκης και καθηγητής βιομηχανικού δικαίου στη Λέσβο.

Το 1929 διορίσθηκε νομάρχης Λέσβου και το 1968 διορίσθηκε υπουργός Δικαιοσύνης στην κυβέρνηση του Γεωργίου Παπαδόπουλου, συγκεκριμένα από τις 24 Ιουλίου του 1968 έως τις 8 Οκτωβρίου του 1973

Έγραψε πολλά έργα και μετάφρασε άλλα από τη γερμανική γλώσσα.

Πέθανε στη Θεσσαλονίκη το 1976. Με τη διαθήκη του άφησε 4.000 τόμους βιβλίων στη Δημοτική Βιβλιοθήκη Πάτρας και στη βιβλιοθήκη του δικηγορικού συλλόγου.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Έλληνες υπουργοί Δικαιοσύνης
Κατηγορία:Νομάρχες Λέσβου
Νάρκη (αποσαφήνιση)

Αναφερόμενοι στη λέξη **νάρκη** μπορεί να εννοούμε:

*Νάρκη, εκρηκτική πολεμική συσκευή διαφόρων τύπων που προορίζεται για την προσβολή στρατευμάτων και μέσων ξηράς ή ναυτικών μονάδων.
*Νάρκη (ζωολογία), κοινή ονομασία σελαχιόμορφων ιχθύων του γένους Torpedo της οικογενείας των τορπενιδών.
*Νάρκη ορυχείων, Οποιουδήποτε τύπου διάτρημα διανοίγεται στις εργασίες εξόρυξης στα ορυχεία και φορτίζεται μερικά ή ολικά με εκρηκτική ύλη, η έκρηξη της οποίας επιφέρει τη μετατόπιση των γύρω όγκων.
Οι Μαχητές των Δρόμων

**Οι Μαχητές των Δρόμων** (αγγλικά: *The Fast and the Furious*) είναι ο τίτλος αμερικάνικης ταινίας αγώνων δρόμων και δράσης, παραγωγής 2001. Την ταινία σκηνοθέτησε ο Ρομπ Κοέν. Πρωταγωνιστούν οι Πολ Γουόκερ, Βιν Ντίζελ, Τζορντάνα Μπρούστερ και Μισέλ Ροντρίγκες. Η ταινία είναι η πρώτη της σειράς ταινιών *[[Fast & Furious|Οι Μαχητές των Δρόμων]]* και τη διανομή της ανέλαβε η Universal Pictures. 

Γυρίστηκε στο Λος Άντζελες και σε μέρη της νότιας Καλιφόρνιας. Κυκλοφόρησε στους κινηματογράφους στις 21 Σεπτεμβρίου 2001. Γνώρισε τεράστια εμπορική επιτυχία με προϋπολογισμό 38 εκατομμύρια δολάρια και συνολικές εισπράξεις 207 εκατομμύρια δολάρια παγκοσμίως. Οι αντιδράσεις των κριτικών ήταν κυρίως μεικτές αλλά οι Ντίζελ και Γουόκερ εγκωμιάστηκαν για τους ρόλους τους. Ως συνέχεια της εν λόγω ταινίας, μέχρι σήμερα έχουν κυκλοφορήσει 8 ακόμα ταινίες, 1 ταινία spin-off και 2 ταινίες μικρού μήκους. 

## Πλοκή
Ο μυστικός πράκτορας Μπράιαν Ο' Κόνερ (Γουόκερ) διεισδύει στην ομάδα ενός εγκληματία οδηγού αγώνων, ονόματι Ντόμινικ Τορέτο (Ντίζελ), προκειμένου να διερευνήσει και να σταματήσει τους πειρατές των φορτηγών, οι οποίοι κλέβουν ακριβό ηλεκτρονικό εξοπλισμό. Τα πράγματα όμως αλλάζουν και δυσκολεύουν γι' αυτόν, όταν γίνεται φίλος με τον βασικό ύποπτο της υπόθεσης και ερωτεύεται την αδελφή του, Μία Τορέτο (Μπρούστερ).

## Ηθοποιοί και Χαρακτήρες
* Πολ Γουόκερ στον ρόλο του *Μπράιαν Ο'Κόνερ*
* Βιν Ντίζελ στον ρόλο του *Ντόμινικ Τορέτο*
* Τζορντάνα Μπρούστερ στον ρόλο της *Μία Τορέτο*
* Μισέλ Ροντρίγκες στον ρόλο της *Λετίσια 'Λέτι' Ορτίζ*
* Ρικ Γιουν στον ρόλο του *Τζόνυ Τραν*
* Τσαντ Λίντμπεργκ στον ρόλο του *Τζέσι*
* Τζόνυ Στρονγκ στον ρόλο του *Λίον* 
* Ματ Σούλτσε στον ρόλο του *Βινς*

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2001
Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Ταινίες παραγωγής Universal Pictures
Κατηγορία:Ταινίες γυρισμένες στο Λος Άντζελες
Κατηγορία:The Fast and the Furious
Οι Μαχητές των Δρόμων 2

**Οι Μαχητές των Δρόμων 2** (αγγλικά: *2 Fast 2 Furious*) είναι ο τίτλος αμερικάνικης ταινίας, παραγωγής 2003. Την ταινία σκηνοθέτησε ο Τζον Σίνγκλτον. Πρωταγωνιστούν οι Πολ Γουόκερ, Ταϊρίζ Γκίμπσον, Εύα Μέντες. Αποτελεί τη συνέχεια των Μαχητών των Δρόμων.

Κυκλοφόρησε στους κινηματογράφους στις 18 Ιουλίου 2003. Είχε συνολικές εισπράξεις 236,5 εκατομμύρια δολάρια παγκοσμίως.

## Πλοκή
Η ταινία ακολουθεί τον πρώην αστυνομικό Μπράιαν Ο' Κόνερ (Γουόκερ), ο οποίος έχει χάσει πρόσφατα την δουλειά του, αφού άφησε τον εγκληματία φίλο του Ντόμινικ Τορέτο (Βιν Ντίζελ) να δραπετεύσει. Ο Ο'Κόνερ, που βρίσκεται τώρα στο Μαϊάμι, αναλαμβάνει να βοηθήσει το FBI μαζί με τον παιδικό του φίλο Ρόμαν Πιρς (Γκίμπσον) να πιάσουν τον επικίνδυνο εγκληματία Κάρτερ Βερόνε (Χάουζερ), υπό την βοήθεια της πανέμορφης μυστικής πράκτορα Μόνικα Φουέντες (Εύα Μέντες). Έτσι επιστρέφει στους αγώνες ξανά - αυτή τη φορά όμως είναι για τη ζωή του.

## Ηθοποιοί και Χαρακτήρες
* Πολ Γουόκερ στον ρόλο του *Μπραΐαν Ο' Κόνερ*
* Ταϊρίζ Γκίμπσον στον ρόλο του *Ρόμαν Πιρς*
* Εύα Μέντες στον ρόλο της *Μόνικα Φουέντες*
* Κόλυ Χάουζερ στον ρόλο του *Κάρτερ Βερόνε*
* Κρις 'Ludacris' Μπρίτζες στον ρόλο του *Τεζ Πάρκερ*
* Ντέβον Αόκι στον ρόλο της *Σούκι*
* Μαΐκλ Ίλι στον ρόλο του *Σλαπ Τζακ*
## Παραπομπές


## Εξωτερικοί σύνδεσμοι
* 

Κατηγορία:Ταινίες του 2003
Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής Universal Pictures
Κατηγορία:Αμερικανικές θρίλερ ταινίες δράσης
Κατηγορία:Αγγλόφωνες ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες γυρισμένες στο Μαϊάμι
Κατηγορία:The Fast and the Furious
Κατηγορία:Ταινίες σίκουελ
Κατηγορία:Ταινίες τοποθετημένες στην Καλιφόρνια
Μαχητές των Δρόμων: Tokyo Drift

**Οι Μαχητές των Δρόμων: Tokyo Drift** (αγγλικά: *The Fast and the Furious: Tokyo Drift*) είναι ο τίτλος αμερικάνικης ταινίας, παραγωγής 2006. Την ταινία σκηνοθέτησε ο Τζάστιν Λιν. Πρωταγωνιστούν οι Λούκας Μπλακ, Νάταλι Κέλι, Bow Wow, Σουνγκ Κανγκ. Αποτελεί την τρίτη συνέχεια της σειράς.

Κυκλοφόρησε στους κινηματογράφους στις 13 Ιουλίου 2006. Γνώρισε μεγάλη εμπορική επιτυχία με συνολικές εισπράξεις 158,5 εκατομμύρια δολάρια παγκοσμίως.

## Πλοκή
Η ταινία ακολουθεί τον Σον Μπόσγουελ (Μπλακ), ο οποίος μετακομίζει στην άλλη μεριά του κόσμου, στο Τόκυο, όπου μένει ο πατέρας του, αφού στην Αμερική τον περιμένει μία καταδίκη. Εκεί, όμως, μπλέκει με τον ιαπωνικό υπόκοσμο και τους παράνομους αγώνες ταχύτητας σε δρόμους της πόλης, το περιβόητο drift στους δρόμους του Τόκυο. Ο Σον γίνεται ένας από τους οδηγούς που προσπερνούν τα άλλα αυτοκίνητα σε απόσταση αναπνοής και σε πολύ κλειστές στροφές, αψηφώντας τη βαρύτητα και τον θάνατο, στο κυνήγι της υπέρτατης οδηγικής εμπειρίας.

## Ηθοποιοί και χαρακτήρες
*Λούκας Μπλακ στον ρόλο του Σον Μπόσγουελ
*Bow Wow στον ρόλο του Τουίνκι
*Νάταλι Κέλι στον ρόλο της Νίλα
*Σουνγκ Κανγκ στον ρόλο του Χαν Σεούλ-Όου
*Μπράιαν Τι στον ρόλο του Τακασί/D.K. (Drift King)
*Μπράιαν Γκούντμαν στον ρόλο του Ταγματάρχη Μπόσγουελ
*Λεονάρντο Ναμ στον ρόλο του Μοριμότο
*Λίντα Μπόιντ στον ρόλο της κυρίας Μπόσγουελ
*Ζάκερι Τάι Μπράιαν στον ρόλο του Κλέι
*Νίκι Γκρίφιν στον ρόλο της Σίντυ

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2006
Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής Universal Pictures
Κατηγορία:Αμερικανικές θρίλερ ταινίες δράσης
Κατηγορία:Ταινίες γυρισμένες στο Λος Άντζελες
Κατηγορία:The Fast and the Furious
Κατηγορία:Ταινίες σίκουελ
Οι Μαχητές των Δρόμων 4

**Οι Μαχητές των Δρόμων 4** (αγγλικά: *Fast & Furious*) είναι ο τίτλος αμερικάνικης ταινίας, παραγωγής 2010. Την ταινία σκηνοθέτησε ο Τζάστιν Λιν. Πρωταγωνιστούν οι Βιν Ντίζελ, Πολ Γουόκερ, Μισέλ Ροντρίγκες και Τζορντάνα Μπρούστερ.

Κυκλοφόρησε στους κινηματογράφους στις 2 Απριλίου 2010. Γνώρισε τεράστια εμπορική επιτυχία με συνολικές εισπράξεις 363 εκατομμύρια δολάρια παγκοσμίως. Είναι η τέταρτη ταινία της σειράς *[[Fast & Furious]]*.

## Πλοκή
Μετά την δολοφονία της αγαπημένης του Λέτι (Ροντρίγκεζ), ο Ντόμινικ Τορέτο (Ντίζελ) επιστρέφει πίσω στο Λος Άντζελες, με σκοπό να βρει τον δολοφόνο της. Ο Μπράιαν Ο'Κόνερ (Γουόκερ), ο οποίος είναι τώρα πια ένας πράκτορας του FBI, αναζητεί έναν εισαγωγέα ηρωίνης, τον Αρτούρο Μπράγκα (Τζον Ορτίζ).

Ο Τορέτο ανακαλύπτει ότι ο δολοφόνος της είναι κάποιος από την ομάδα του Μπράγκα. Ψάχνοντας λοιπόν και οι δύο τον κοινό τους εχθρό, θα πρέπει να ενωθούν και να επιστρέψουν ξανά στους δρόμους και τους αγώνες. Διεισδύουν στην ομάδα του Μπράγκα, προσπαθώντας να ανακαλύψουν την πραγματική ταυτότητά του και να βρουν τον δολοφόνο της Λέτι.

## Ηθοποιοί και χαρακτήρες
*Βιν Ντίζελ στον ρόλο του Ντόμινικ Τορέτο
*Πολ Γουόκερ στον ρόλο του Μπράιαν Ο'Κόνερ
*Μισέλ Ροντρίγκες στον ρόλο της Λετίσια 'Λέτι' Ορτίζ
*Τζορντάνα Μπρούστερ στον ρόλο της Μία Τορέτο
*Τζον Ορτίζ στον ρόλο του Αρτούρο Μπράγκα/Ράμον Κάμπος
*Λαζ Αλόνσο στον ρόλο του Φοίνιξ
*Σουνγκ Κανγκ στον ρόλο του Χαν Λου
*Τέγκο Καλντερόν στον ρόλο του Τέγκο
*Ντον Ομάρ στον ρόλο του Ντον Ομάρ
*Γκαλ Γκαντότ στον ρόλο της Ζιζέλ Γιασάρ
*Τζακ Κόνλεϊ στον ρόλο του Πέννινγκ
*Σέι Γουίγκαμ στον ρόλο του Μάικλ Στέιζιακ
*Λίζα Λαπίρα στον ρόλο της Σόφι Τριν
*Μάιρθα Μισέλ στον ρόλο της Κάρα Μάιρθα
*Γκρεγκ Σιπίζ στον ρόλο του Ντουάιτ
*Ρον Γουιάν στον ρόλο του Ντέιβιντ Παρκ

## Παραπομπές


Κατηγορία:Ταινίες του 2010
Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής Universal Pictures
Κατηγορία:Αμερικανικές θρίλερ ταινίες δράσης
Κατηγορία:Ταινίες γυρισμένες στο Λος Άντζελες
Κατηγορία:The Fast and the Furious
Κατηγορία:Ταινίες σίκουελ
Χριστόδουλος Κρητικός

Ο **Χριστόδουλος Κρητικός** ήταν Έλληνας αγωνιστής του 1821 δικαστικός και πολιτικός του ελεύθερου Ελληνικού κράτους.
 
Προεπαναστατικά αναφέρεται πρόκριτος Πατρών που μυήθηκε στην Φιλική Εταιρεία, ενώ το 1822 πρόσφερε 10.000 γρόσια για τον αγώνα. Το 1822 εξελέγη έφορος της επαρχίας Πατρών και πληρεξούσιος στην Β' Εθνοσυνέλευση Άστρους το 1831. Το 1844 διορίστηκε δικαστής στο Μεσολόγγι. 
Νυμφεύθηκε την Μαρία Νοταρά και απέκτησαν την Ασπασία Κρητικού, σύζυγο του Νικολάου Γερακάρη, φιλικού και αγωνιστή της Επαναστάσεως καθώς και τον Ανδρέα Κρητικό (1812-1888), Αντισυνταγματάρχη της Χωροφυλακής. Επίσης γιοί του ήταν ο Χαράλαμπος και ο Δημήτριος και εγγονός του ο Ιωάννης.

## Παραπομπές


Κατηγορία:Έλληνες πληρεξούσιοι
Κατηγορία:Έλληνες μέλη της Φιλικής Εταιρείας
Κατηγορία:Έλληνες δικαστικοί
Παναγιώτης Θεοφίλου

Ο **Παναγιώτης Θεοφίλου** ήταν Έλληνας δικηγόρος και πολιτικός από την Αχαία.

Ήταν γιος του Θεόφιλου Γιαννόπουλου από τα Νεζερά, που άλλαξε το επώνυμό του και κράτησε το όνομα του πατέρα του εις την γενική πτώση για επώνυμο. Είχε εκλεγεί πληρεξούσιος Πατρών στην Β΄ Εθνική Συνέλευση που έλαβε χώρα στην Αθήνα το 1862, ενώ διατέλεσε πολλάκις δημοτικός σύμβουλος. Είχε σπουδάσει νομικά και άσκησε το επάγγελμα του δικηγόρου στην πόλη της Πάτρας.

## Πηγές
* Κώστας Ν. Τριανταφύλλου: *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμμα «Θεοφίλου».

Κατηγορία:Έλληνες πληρεξούσιοι
Αναζήτηση

Η λέξη **Αναζήτηση** μπορεί να αναφέρεται:

*Στην αστυνομική αναζήτηση
*Στη γραμμική αναζήτηση
*Στη δυαδική αναζήτηση
*Στη μηχανή αναζήτησης

## Δείτε επίσης

* *[[Αναζήτησις...]]* (ταινία)
Σπήλιος Αγαπητός

Ο **Σπήλιος Αγαπητός** ήταν Έλληνας πολιτικός μηχανικός και πολιτικός από την Αχαΐα.

## Βιογραφικά στοιχεία

Ήταν γιος του Θεόδωρου Αγαπητού και εγγονός του Σπήλιου Αγαπητού που μετοίκησε από την Κερπινή Καλαβρύτων στην Πάτρα μετά την επανάσταση. Είχε σπουδάσει πολιτικός μηχανικός ενώ ασχολήθηκε και με την πολιτική.

Είχε εκλεγεί βουλευτής Αχαΐας στις εκλογές του Νοεμβρίου 1910 και στις εκλογές του 1912 με το Κόμμα Φιλελευθέρων με 8164 ψήφους.

Το όνομά του φέρει και ένα καταφύγιο στον Όλυμπο. Υπήρξε ο εμπνευστής του οικισμού της Εκάλης, τον οποίο και σχεδίασε, ενώ το πρώτο σπίτι που θεμελιώθηκε ήταν το δικό του.  Το 1924 ανέλαβε διευθύνων σύμβουλος της Ανώνυμης Οικοδομικής Εταιρείας "Εκάλη".

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με το κόμμα των Φιλελευθέρων
Χαβανέζικο κοράκι

Το **Χαβανέζικο κοράκι** ή **Αλάλα** (Corvus hawaiiensis) είναι ένα είδος πτηνού της οικογένειας Κορακίδες ενδημικό στην Χαβάη. Με μήκος 56-69 εκατοστά είναι μικρότερο από το κοινό κοράκι επίσης έχει πιο στρογγυλεμένα φτερά και πιο χοντρό ράμφος. Έχει μαλακό μαύρο φτέρωμα, εκτός από τον λαιμό όπου τα φτερά είναι μακριά και σκληρά. Μερικοί ιθαγενείς Χαβανέζοι πιστεύουν ότι τα κοράκια είναι οι ψυχές των προγόνων τους και τους προστατεύουν.

## Διανομή και ενδιαίτημα
Δυστυχώς το χαβανέζικο τώρα έχει εξαφανιστεί από την άγρια φύση. Παλαιότερα ζούσε μόνο στο μεγάλο νησί της Χαβάης. Κατοικούσε σε τροπικά δάση στις πλαγιές του Μάουνα Λόα σε ύψη από 500 μέχρι 2500 μέτρα. Μερικά από τα πιο σημαντικά δέντρα για την επιβίωση του ήταν μερικά είδη μετροσίδερου και ακακίας ενδημικά στη Χαβάη. Η πυκνή βλάστηση του δάσους το προστάτευε από τον κύριο θηρευτή του, το χαβανέζικο γεράκι (Buteo solitarius). Ζούσε σε περιοχές με έντονη βροχόπτωση όπου ξεπερνούσε και τα 2.500 χιλιοστά τον χρόνο. Απολιθωμένα απομεινάρια του αποδεικνύουν ότι κάποτε ζούσε σε όλα τα νησιά της Χαβάης μαζί με άλλα εξαφανισμένα είδη κορακιού. Το είδος είναι γνωστό για την ισχυρή ικανότητα πτήσης και την επινοητικότητα του, καθώς και οι λόγοι για την εξαφάνιση του δεν είναι πλήρως κατανοητοί. Πιστεύεται ότι παράσιτα όπως το τοξόπλασμα και ασθένειες όπως η ελονοσία και η ευλογιά ήταν πιθανώς ένας σημαντικός παράγοντας για την παρακμή του είδους.

## Συμπεριφορά
### Διατροφή
Το χαβανέζικο κοράκι ήταν παμφάγο και συνήθως τρέφονταν με αυγά και νεοσσούς, έντομα, φρούτα, νέκταρ, άνθη και μερικές φορές νεκρά ζώα. Συνήθως άνοιγε τρύπες με το ράμφος του στον φλοιό των δέντρων για να βρει έντομα που κρύβονται από κάτω.

### Ήχοι
Έχει ίδιο φωνητικό ρεπερτόριο με τα άλλα είδη κορακιού.

### Κατάσταση διατήρησης
Τα τελευταία δύο άγρια άτομα πέθαναν το 2002, το είδος ταξινομείται ως *εξαφανισμένο από τη φύση* από την IUCN. Ενώ 109 άτομα παραμένουν σε 2 κέντρα αναπαραγωγής που διευθύνονται από τον ζωολογικό κήπο του Σαν Ντιέγκο. Οι προσπάθειες να επαναφέρουν τα κοράκια στο φυσικό τους περιβάλλον παρεμποδίζονται από τη θήρευση του γερακιού της Χαβάης. Η κυβέρνηση των ΗΠΑ έχει δαπανήσει 14 εκατομμύρια δολάρια για την επιβίωση του είδους.

## Παραπομπές


## Εξωτερικοί σύνδεσμοι
* 

Κατηγορία:Κορακίδες
Κατηγορία:Πανίδα της Χαβάης
Κατηγορία:Εξαφανισμένα ζώα
Ηλεκτρονικό κλείδωμα

Το **ηλεκτρονικό κλείδωμα** είναι μια συσκευή κλειδώματος η οποία λειτουργεί με ηλεκτρικό ρεύμα.
Πέρα από τα όποια είδη ή μοντέλα με τις διάφορες τεχνολογίες από τα οποία μπορεί να αποτελείται ένα σύστημα ηλεκτρονικού κλειδώματος πόρτας, η κύρια έννοια της κατηγορίας αυτής, είναι ότι δεν χρησιμοποιούνται μηχανικά κλειδιά και κλειδαριές οποιασδήποτε τεχνολογίας και επιπέδου ασφαλείας, αλλά αντί αυτών χρησιμοποιούνται ψηφιακά κλειδιά (διαφόρων τεχνολογιών) που αλληλεπιδρούν με τα ηλεκτρονικά συστήματα ελέγχου (access control systems).

## Παραπομπές


Κατηγορία:Ηλεκτρονικά κυκλώματα
Ροβοάμ

Ο **Ροβοάμ** είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο **Ροβοάμ** φέρεται ως γιος - διάδοχος του Βασιλέως Σολομώντα, πατέρας του Αβιά και απόγονος του Βασιλέως του Ισραήλ Δαυίδ. Επί βασιλείας του Ροβοάμ διασπάστηκε το Βασίλειο του Σολομώντα σε βόρειο και νότιο μετά την ανταρσία του Ιεροβοάμ Α΄. 
Ο Ροβοάμ αναφέρεται στο βιβλίο Α' Βασιλέων (κεφ.11:43 - 14:31) και Β΄ Χρονικών (9:31 - 12:16)

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

## Παραπομπές


## Πηγές
* Ευαγγέλιο κατά Ματθαίον. Κεφ. 1:1-17

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Βασιλείς του αρχαίου Ισραήλ
Κατηγορία:Ευαγγέλιο κατά Ματθαίον
Ασά

Ο **Ασά** είναι βιβλικό πρόσωπο που αναφέρεται στη Παλαιά Διαθήκη ως Βασιλεύς του Ισραήλ, καθώς και στη Καινή Διαθήκη.

Σύμφωνα με τη Βίβλο γενέσεως Ιησού Χριστού, ο **Ασά** φέρεται ως γιος του Αβιά, εγγονός του Ροβοάμ και της Μααχά, δισέγγονος του Βασιλέως του Ισραήλ Σολομών και  πατέρας του Ιωσαφάτ.
Γενικά στην Παλαιά Διαθήκη προσδιορίζεται "καλός Βασιλιάς" εκείνος που προωθεί τη λατρεία του Γιαχβέ, αντίθετα από εκείνον που στρέφεται στην ειδωλολατρία ή σε άλλη θρησκεία. Υπό την αντίληψη αυτή η τρίχρονη βασιλεία του πατέρα του, Αβιά (περίπου 913 - 911 π.Χ.), θεωρήθηκε κακή, ενώ αντίθετα η βασιλεία του Ασά υπήρξε καλή. Σύμφωνα με τις Γραφές (Β΄ Χρονικά κεφ.13-16), ο Ασά βασίλεψε για 41 χρόνια, περίπου από το 911 μέχρι το 870 π.Χ., στη διάρκεια των οποίων, ενώ συνεχιζόταν ο πόλεμος των Ισραηλιτών με τους Αιγυπτίους, ο Ασά πέτυχε μια συμμαχία με τους Σύρους.

Η Ορθόδοξη Εκκλησία τον έχει αναγνωρίσει Άγιο και εορτάζει τη μνήμη του την Κυριακή των Προπατόρων, πριν από τα Χριστούγεννα.

## Παραπομπές


## Πηγές
* Ευαγγέλιο κατά Ματθαίον. Κεφ. 1:1-17

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Ευαγγέλιο κατά Ματθαίον
Κατηγορία:Βασιλείς του αρχαίου Ισραήλ
Ιωσαφάτ

Ο **Ιωσαφάτ** είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

## Βίος
Ο Ιωσαφάτ, γιος του Ασά, ήταν ο τέταρτος Βασιλεύς του Βασιλείου του Ιούδα. Ανήλθε στο θρόνο σε ηλικία 35 ετών και βασίλεψε για 20 χρόνια, περίπου 871 - 849 π.Χ. Επί βασιλείας του δημιουργήθηκε ισχυρός στρατός και πολλά οχυρωματικά έργα. Ο ίδιος επέβλεπε τη διδασκαλία του Νόμου στο λαό του και έχαιρε σεβασμού των γύρω εθνοτήτων. Μετά από γάμο του γιου του Ιωράμ με την Γοθολία κόρη του Βασιλέως Αχαάβ του Ισραήλ, συμμάχησε με τον τελευταίο και πολέμησε μαζί του τους Σύριους στην πόλη Ραμώθ-Γαλαάδ, ανατολικά του Ιορδάνη ποταμού. Παρά ταύτα αυτή η συμμαχία έφερε το Βασίλειο του Ιούδα πολύ κοντά στον όλεθρο. 
Μετά τον παραπάνω πόλεμο ο Ιωσαφάτ ασχολήθηκε ιδιαίτερα με το κράτος του. Διόρισε δημόσιους Κριτές, εγκατέστησε τοπικά δικαστήρια και ένα μικρό "Εφετείο" (κατά σύγχρονη έννοια), στην Ιερουσαλήμ. Στη συνέχεια αντιμετώπισε τους συνασπισμένους εναντίον του Αμμωνίτες, Μωαβίτες και Ιδουμαίους οι οποίοι τελικά ήλθαν σε εμφύλια αντιπαράθεση εγκαταλείποντας τα κατ΄ εναντίον τους λάφυρα.

Σύμφωνα με τη Βίβλο γενέσεως Ιησού Χριστού ο **Ιωσαφάτ** φέρεται απόγονος του Βασιλέως του Ισραήλ Δαυίδ, γιος του Ασά, πατέρας του Ιωράμ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα

Ο Ιωσαφάτ αναφέρεται στα βιβλία (Μετάφραση Ο΄) Γ΄ Βασιλείων (15:24 και 28α-28θ), Δ΄ Βασιλείων (κεφ.3) και Β΄ Παραλειπομένων (κεφ.17-21).

## Παραπομπές


## Εξωτερικοί σύνδεσμοι
* Ευαγγέλιο κατά Ματθαίον. Κεφ. 1:1-17
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.297-298.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Ευαγγέλιο κατά Ματθαίον
Κατηγορία:Βασιλείς του αρχαίου Ισραήλ
WhoCares

Οι **WhoCares** είναι μουσικό συγκρότημα που σχηματίστηκε από τον Ίαν Γκίλαν (Deep Purple) και τον Τόνι Αϊόμι (Black Sabbath) το 2011, με τη συμμετοχή και άλλων διάσημων μουσικών, με σκοπό την οικονομική ενίσχυση, για να χτιστεί ένα σχολείο στο Γκιούμρι της Αρμενίας, το οποίο είχε γκρεμιστεί από σεισμική δόνηση, στις 7 Δεκεμβρίου του 1988. Στο συγκεκριμένο πρότζεκτ συμμετείχαν ο Τζον Λορντ (Deep Purple), ο Τζέισον Νιούστεντ (Metallica), ο Νίκο Μακ Μπρέιν (Iron Maiden) και ο Μίκο Λίντστρομ (HIM).

Στις 6 Μαΐου 2011 κυκλοφόρησε το πρώτο σινγκλ του συγκροτήματος, μέσω της δισκογραφικής εταιρείας Edel, με τον τίτλο *Out of my Mind*, ενώ στις 13 Ιουλίου του 2012, κυκλοφόρησε το άλμπουμ του γκρουπ, με την ονομασία *[[Ian Gillan & Tony Iommi: WhoCares]]* με δύο νέα κομμάτια, το τραγούδι του σινγκλ και το *Holy Water*, ενώ τα υπόλοιπα τραγούδια του δίσκου προέρχονται από παλαιότερες ηχογραφήσεις, στις οποίες συμμετείχαν είτε ο Ίαν Γκίλαν είτε ο Τόνι Αϊόμι.

## ''Ian Gillan & Tony Iommi: WhoCares''
Το *Ian Gillan & Tony Iommi: WhoCares* ανέβηκε στη θέση 60 στα γερμανικά τσαρτ, στην θέση 26 στα σουηδικά, στην 29 στα φινλανδικά και στην 184 στα βελγικά τσαρτ, ενώ το σινγκλ *Out of my Mind* έφτασε πέτυχε τη θέση 86 στη Γερμανία. Παρακάτω, παρατίθενται τα τραγούδια του δίσκου:

## Παραπομπές


Κατηγορία:Βρετανικά heavy metal συγκροτήματα
Κατηγορία:Βρετανικά hard rock συγκροτήματα
Ιωράμ

Με το όνομα **Ιωράμ** φέρονται στη Βίβλο δύο πρόσωπα και οι δύο βασιλείς, οι:
* Ιωράμ (του Ιωσαφάτ), που υπήρξε Βασιλεύς του αρχαίου Βασιλείου του Ιούδα, εξ ού καλούμενος και Ιωράμ (του Ιούδα) και
* Ιωράμ του Αχαάβ, που υπήρξε Βασιλεύς του αρχαίου Βασιλείου του Ισραήλ, εξ ου καλούμενος και Ιωράμ (του Ισραήλ)
Ιούδας ο Προπάτορας

Ο **Ιούδας** ο επικαλούμενος προπάτωρ, ή **Ιούδας του Ιακώβ**, είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη. Ήταν ο τέταρτος γιος του Ιακώβ και της Λείας, γενάρχης μίας των Δώδεκα φυλών του Ισραήλ, της ομώνυμης φυλής Ιούδα εκ της οποίας οι απόγονοι καλούνται Ιουδαίοι.

Ο Ιούδας είχε τρεις ομομήτριους μεγαλύτερους αδελφούς, τους Ρουβήν, Συμεών και Λευί, δύο μικρότερους τους Ισσάχαρ και Ζαβουλών, καθώς επίσης και έξι ετεροθαλείς αδελφούς. Ομομήτρια αδελφή του ήταν η Δείνα. Ο Ιούδας ήταν αυτός που προέτρεψε τους άλλους αδελφούς του, εκτός του Ρουβήν, στη πώληση του δεύτερου μικρότερου αδελφού τους Ιωσήφ σε διερχόμενο καραβάνι εμπόρων Ισμαηλιτών, έναντι είκοσι ασημένιων τεμαχίων. Επιστρέφοντας στο σπίτι με τους αδελφούς του, αποκρύπτοντας την ατιμία τους, εξαπάτησαν τον πατέρα τους Ιακώβ παρουσιάζοντας ένα πανωφόρι του Ιωσήφ, βουτηγμένο σε κατσικίσιο αίμα δικαιολογώντας έτσι ότι κατασπαράχτηκε από λύκους.

thumb|left|140px|Ο Ιούδας και η Θάμαρ προσποιούμενη την πόρνη
Ο Ιούδας έλαβε σύζυγο την κόρη ενός Χαναναίου, ονόματι Σαυά, με την οποία απέκτησε τρεις γιους τον Ηρ, τον Αυνάν και τον Σηλώμ. Πρώτος ο Ηρ νυμφεύθηκε την Θάμαρ, αλλά σύμφωνα με τη Γραφή ο Γιαχβέ φόνευσε τον Ηρ επειδή ήταν κακός. Έτσι κατά το εβραϊκό έθιμο την Θάμαρ έλαβε σύζυγο ο δεύτερος γιος ο Αυνάν, αλλά και αυτόν φόνευσε ο Γιαχβέ επειδή εκσπερμάτιζε εκτός, εξ ου και ο όρος αυνανισμός. Και ενώ στη συνέχεια θα έπρεπε τη Θάμαρ να λάβει σύζυγο ο τρίτος γιος ο Σηλώμ, αυτό ο Ιούδας δεν το επέτρεψε φοβούμενος μη πεθάνει και αυτός. Έτσι η Θάμαρ μηχανεύτηκε να παρουσιαστεί στο πεθερό της σε μια έξοδό του ως πόρνη προκειμένου να συνευρεθεί μαζί του, γεγονός που το πέτυχε. Όταν ο Ιούδας διαπίστωσε ότι η Θάμαρ ήταν έγκυος ενώ αποφάσισε να τη φονεύσει εκείνη του ομολόγησε ότι κυοφορούσε από εκείνον. Προ αυτής της εξέλιξης ο Ιούδας ανακάλεσε την απόφασή του και έτσι απέκτησε εκ της νύφης του τους δίδυμους γιους του Φαρές και Ζαρά που θα καταστούν πρόγονοι του Δαυίδ. 

Σύμφωνα και με τη Βίβλο γενέσεως Ιησού Χριστού ο **Ιούδας** φέρεται πατέρας του Φαρές και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει κατά την κινητή εορτή, Κυριακή των Προπατόρων, πριν τα Χριστούγεννα.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Ευαγγέλιο κατά Ματθαίον